******OPERA Travel & Tours**

Κ.Καρτάλη 146(με Γαλλίας γωνία)Βόλος

Τηλ/fax: 24210 35865 6980280488

ΜΗΤΕ 0726Ε60000044201

**4ΗΜ ΕΚΔΡΟΜΗ**

**ΡΙΒΙΕΡΑ ΙΟΝΙΟΥ & ΠΑΝΟΡΑΜΑ ΑΛΒΑΝΙΑΣ**

**ΑΓ.ΣΑΡΑΝΤΑ-ΧΕΙΜΑΡΡΑ-ΑΥΛΩΝΑ-ΤΙΡΑΝΑ-ΜΠΕΡΑΤΙ- ΑΡΓΥΡΟΚΑΣΤΡΟ-ΒΟΥΛΙΑΡΑΤΕΣ**

**25/10/2024 - 28/10/2024**

|  |
| --- |
| **1η ημέρα:** **25/10/2024 – Ηγουμενίτσα – Αγ. Σαράντα**  |

Αναχώρηση νωρίς το πρωί από Βόλο και με διέλευση από τα σύνορα Μαυρομάτιου, μετά τις απαραίτητες διαδικασίες, μπαίνουμε στην Αλβανία. Συνεχίζουμε διασχίζοντας την πεδιάδα του Βούρκου και τα ελληνόφωνα χωριά και ειδικά την Λειβαδιά, στην οποία θα έχουμε την ευκαιρία να δούμε τον Ορθόδοξο ναό του Αγ. Κοσμά, το ελληνικό σχολείο και το Πολιτιστικό Κέντρο. Συνεχίζουμε προς τα παράλια του Ιονίου στους Αγ. Σαράντα. Η πόλη είναι χτισμένη πάνω στα ερείπια της αρχαίας πόλης Όγχησμο, που άκμασε στους ρωμαϊκούς χρόνους, καθώς ήταν εμπορικός σταθμός για το εμπόριο μεταξύ Ηπείρου και Ιταλίας. Καταστράφηκε το 552 μ.Χ. μετά από αλλεπάλληλες επιδρομές των Γότθων. Γνωριμία με την πόλη και ελεύθερος χρόνος να απολαύσουμε την βόλτα μας στον παραλιακό πεζοδρόμο. Τακτοποίηση στο ξενοδοχείο, δείπνο & διανυκτέρευση.

|  |
| --- |
| **2η ημέρα: 26/10/2024 – Χειμάρρα –Αυλώνα - Τίρανα**  |

Μετά το πρωινό μας , οδεύουμε προς τις πανέμορφες γαλάζιες παραλίες και τα γραφικά πέτρινα χωριουδάκια του Ιόνιου, ‘’την Αλβανική Ριβιέρα’’. Απολαμβάνουμε μια όμορφη διαδρομή διασχίζοντας το Πόρτο Παλέρμο και την Χειμάρρα. Ελεύθερος χρόνος στην παραλιακή πόλη της Χειμάρρας όπου θα επισκεφτούμε και το παλαιό χωριό, τον Ναό των Αγ. Πάντων που έκτισε ο Αγ. Κοσμάς και το σχολείο ‘’Όμηρός’’ το οποίο είναι το μοναδικό που λειτουργεί στην ελληνική γλώσσα στην περιοχή. Συνεχίζουμε, περνώντας από τα γραφικά πέτρινα χωριά, τους Δρυμάδες, Βουνό, Παλασσα κ.α. για να καταλήξουμε στην Αυλώνα, το δεύτερο λιμάνι της χώρας. Όμορφη πόλη με πολύ μεγάλη ανοικοδόμηση τα τελευταία χρόνια. Είναι παραθαλάσσια πόλη, με 78.000 κατοίκους. Θεωρείται ιστορικής σημασίας πόλη, διότι εκεί έγινε το 1912 η Συνέλευση που διακήρυξε την ανεξαρτησία της Αλβανίας και υπήρξε η έδρα της πρώτης Εθνικής Κυβέρνησης υπό τον Ismail Qemali. Περίπατο στην νέα “lungomare”, η παραλιακή με τα πολλά καφέ, μπαρ και εστιατόρια. Ελεύθερος χρόνος για το μεσημεριανό μας και αναχώρηση για τα Τίρανα. Τακτοποίηση στο ξενοδοχείο, δείπνο & διανυκτέρευση.

**3η ημέρα: 27/10/2024 – Τίρανα - Μπεράτι**

Πρωινό και ξεκινάμε την περιήγησή μας στα **Τίρανα**. Επίσκεψη και προσκύνημα στον **Καθεδρικό Ναό της Αναστάσεως του Κυρίου** που έχτισε και εγκαινίασε το 2012 ο **Αρχιεπίσκοπος Αλβανίας, Αναστάσιος**. Στη συνέχεια, με το λεωφορείο θα περιηγηθούμε στη λεωφόρο και στις κεντρικές πλατείες της πρωτεύουσας, τα Υπουργεία, το Εθνικό – Ιστορικό Μουσείο, την Όπερα, το τζαμί του Ethem Bey, καθώς και τον πύργο του Ρολογιού. Στη μέση της πλατείας δεσπόζει το άγαλμα του Γεωργίου Καστριώτη Σκεντέρμπεη. Τελειώνοντας την περιήγησή μας στο κέντρο των Τιράνων, θα δούμε την πρωθυπουργική κατοικία και την Ακαδημία Καλών Τεχνών, την πυραμίδα κ.α. Ελεύθερος χρόνος στο κάστρο, στο κέντρο της πόλης με τα πολλά καφέ, εστιατόρια και εμπορικά κέντρα. Στην συνέχεια αναχωρούμε για το Μπεράτι. Γνωρίζουμε το όμορφο κάστρο του Μπεράτι, το οποίο θεωρείται ως η βυζαντινή πόλη της χώρας. Η πόλη κομψοτέχνημα, με την χαρακτηριστική αρχιτεκτονική και ιστορία, που μας γυρίζει στον 6ο π.Χ. αιώνα. Το κάστρο περιβάλλει το ένα κομμάτι της πόλης, το οποίο είναι χτισμένο σε ένα βραχώδη λόφο σε υψόμετρο 260μ. Στο εσωτερικό του, πέτρινα παραδοσιακά σπίτια και βυζαντινές εκκλησίες και η ακρόπολη, όπου θα ξεναγηθούμε στο βυζαντινό μουσείο με τις αγιογραφίες του Ονούφριου. Κάτω από το λόφο απλώνεται το ομορφότερο κομμάτι της πόλης με τα παλιά αρχοντικά που χρονολογούνται από τον 17ο αιώνα. Με τις φαρδιές προσόψεις και τα μεγάλα παράθυρά τους, μοιάζουν να είναι κτισμένα το ένα πάνω στο άλλο, δίνοντας στο Μπεράτι το όνομα της «πόλης με τα χίλια παράθυρα». Στην συνέχεια, θα επισκεφθούμε τις 2 παραδοσιακές συνοικίες, την Γκοριτσα και το Μανγκαλεμ, οι οποίες είναι κτισμένες κάτω από το κάστρο, στις όχθες του πόταμου Οσουμ, όπου θα δούμε τα πανέμορφα σοκάκια της με τις πολλές ορθόδοξες εκκλησίες, και τα τζαμιά. Τακτοποίηση στο ξενοδοχείο, δείπνο & διανυκτέρευση.

**4η ημέρα: 28/10/2024 – Μπεράτι - Αργυρόκαστρο - Βουλιαρατες - Κακαβιά**

Πρωινό και αναχωρούμε μέσω Τεπελένι, οπού θα έχουμε την ευκαιρία να δούμε τον άγαλμα του Αλί Πασά και το κάστρο του και όλα τα βουνά γύρω από τον Δρίνο και τον Αώο ποταμό, κοντά στο βουνό Τρεμπεσινα, όπου έγιναν οι φονικότερες ίσως μάχες του Έλληνο - Ιταλικού πολέμου του 1940-1941. Συνεχίζουμε για το Αργυρόκαστρο. Το ιστορικό κέντρο αποτελεί από το [2005](http://el.wikipedia.org/wiki/2005) [Μνημείο Παγκόσμιας Πολιτιστικής Κληρονομιάς](http://el.wikipedia.org/wiki/%CE%9C%CE%BD%CE%B7%CE%BC%CE%B5%CE%AF%CE%BF_%CE%A0%CE%B1%CE%B3%CE%BA%CF%8C%CF%83%CE%BC%CE%B9%CE%B1%CF%82_%CE%A0%CE%BF%CE%BB%CE%B9%CF%84%CE%B9%CF%83%CF%84%CE%B9%CE%BA%CE%AE%CF%82_%CE%9A%CE%BB%CE%B7%CF%81%CE%BF%CE%BD%CE%BF%CE%BC%CE%B9%CE%AC%CF%82) της [ΟΥΝΕΣΚΟ](http://el.wikipedia.org/wiki/%CE%9F%CE%A5%CE%9D%CE%95%CE%A3%CE%9A%CE%9F) και μαζί με τα αναρίθμητα σπίτια από πέτρα, συνθέτουν ένα πλούσιο "ψηφιδωτό", που μαρτυρεί την πλούσια κληρονομιά που άφησαν πίσω τους όσοι κατοίκησαν την περιοχή, στο πέρασμα των αιώνων. "Κρεμασμένη" από έναν βράχο, στις πλαγιές της Κοιλάδας του Δρίνου, η μοναδική αρχιτεκτονική του Αργυροκάστρου "δένει" αρμονικά με τον περιβάλλοντα χώρο, καθώς τα παραδοσιακά σπίτια του είναι φτιαγμένα από πέτρα, σαν να πρόκειται για φυσική συνέχεια του τοπίου. Γνωρίζουμε τα Ελληνόφωνα χωριά τις Δροπολης και επίσκεψη στο κεφαλοχώρι της την Δερβιτσανη όπου θα ξεναγηθούμε στην εκκλησία της Θεοτόκου, ελεύθερος χρόνος. Αναχωρούμε και τελευταία στάση στο χόριο Βουλιαράτες, όπου βρίσκεται το Στρατιωτικό Νεκροταφείο των Ελλήνων πεσόντων του 1940 – 41. Φτάνουμε στα σύνορά Κακαβιάς και μέσο Ιωαννίνων και Ιόνιας οδού φτάνουμε στον Βόλο το βράδυ.

**Κόστος συμμετοχής κατ’ άτομο σε δίκλινο: € 240**

**Επιβάρυνση μονόκλινου: € 60**

**Στην  τιμή περιλαμβάνονται:**

* Όλες οι μεταφορές από και προς τους αναγραφόμενους προορισμούς με πολυτελές ιδιόκτητο πούλμαν.
* 3 διανυκτερεύσεις με ημιδιατροφή (πρωινό – βραδινό):

1ο βράδυ Hotel Mediterrane 4\* - AΓ.ΣΑΡΑΝΤΑ

2ο βράδυ Hotel Doro City 4\*- TIPANA

3ο βράδυ Grand White Berat 4\* - MΠΕΡΑΤΙ

* Αστική Ασφάλεια - ΦΠΑ.
* Ξεναγός καθ’ όλη την διάρκεια της εκδρομής.
* Συνοδός του γραφείου μας.

**Στην τιμή δεν περιλαμβάνονται:**

* Ότι αναφέρεται στο πρόγραμμα ως προτεινόμενο ή προαιρετικό.
* Οι είσοδοι σε μουσεία, αρχαιολογικούς χώρους, λοιπά αξιοθέατα, φιλοδωρήματα κλπ.Βρισκόμαστε στη διάθεσή σας να σας προσφέρουμε όλες τις απαραίτητες πληροφορίες σχετικά με τα ωράρια λειτουργίας, τα αντίτιμα των εισιτηρίων καθώς και να προβούμε σε κρατήσεις, σε οποιουσδήποτε χώρους επιλέξετε να επισκεφθείτε.

**ΛΟΙΠΕΣ ΠΛΗΡΟΦΟΡΙΕΣ**

* **Η δέσμευση θέσης επιβεβαιώνεται με προκαταβολή 30% του συνολικού ποσού.**
* Το πρόγραμμα δύναται να μεταβληθεί χωρίς παραλείψεις, για την καλύτερη εξυπηρέτηση της εκδρομής.